**Poročilo Sveta za preventivo in vzgojo v cestnem prometu o opravljenem delu v letu 2017**

SPVCP Občine Hajdina je v letu 2017 na podlagi sistematičnega dela nadaljeval z utečenimi preventivnimi akcijami, ki so bile usmerjene k osrednji lokalni problematiki in ciljnimi skupinami na področju prometne varnosti.

V sodelovanju s Policijsko postajo Ptuj, Medobčinskim redarstvom in osnovno šolo Hajdina z vrtcem, smo posebno pozornost namenili preventivi in vzgoji na področju šibkejših udeležencev v cestnem prometu, kot so pešci in kolesarji. Vsi sistemski ukrepi so bili izvedeni za varnejšo šolsko pot.

Plan dela SPVCP – ja v letu 2017, je bil razdeljen na štiri trimesečja. V vsakem trimesečju je bila po ena seja na katerih se je analiziralo opravljeno delo.

V prvi polovici leta je bil pred OŠ izveden program Jumicar, preventivna vzgoja otrok v cestnem prometu. Udeležba je bila zadovoljiva, izvedba je potekala brez problemov in bila dobro izpeljana.

Učenci OŠ Hajdina so se udeležili Medobčinskega tekmovanja »Kaj veš o prometu«, ki ga je organizirala OŠ Videm in zasedli 2. mesto.

Opravljeni sta bili preventivni akciji »Varnostni pas« in »Kolesar«, kjer so predstavniki Policijske postaje Ptuj in redarji Medobčinske redarske službe Ptuj, nadzorovali vožnjo in uporabo zaščitnih čelad pri kolesarjih. Kršitelji so bili ustrezno ustno opozorjeni na nepravilnosti.

Komisiji za infrastrukturo je bi podan predlog za podaljšanje pločnika od šole in priključitev na pločnik, ki poteka ob cesti R2 – 454.

Na razpis javne Agencije RS za varstvo v prometu se je podal predlog za podelitev svečane listine, zlatega, srebrnega in bronastega znaka.

Skupaj z Redarsko službo je bila izvedena akcija »Pešec«, kjer so se na prehodih za pešce delili odsevni trakovi.

Druga polovica leta se je pričela s pripravami na začetek šolskega leta, pregledom šolskih poti, ureditvijo avtobusnih postajališč, obnovitvijo talnih označb in odpravo drugih pomanjkljivosti. V samo akcijo varovanja otrok so bili vključeni tudi člani Planinskega društva Hajdina in Društva upokojencev Hajdina. Opravljena je bila analiza varovanja prehodov za pešce na šolski poti, v bližini osnovne šole.

Uspešni smo bili na izboru Agencije Republike Slovenije za varnost v prometu, kjer je nagrade prejelo le 19 občin, za nagrado smo prejeli:

 - digitalizacijo šolskih poti

 - dva triopan znaka

* 6 odsevnih brezrokavnikov za kolesarje

 - 6 kolesarskih čelad.

Obravnavane so bile vloge, ki so prispela na SPVCP za zmanjšanje hitrosti na določenih odsekih, postavitev prometnih znakov in ogledal. Imenovana je bila komisija, ki je opravila terenski ogled in podala mnenje.

Postavljena je bila manjkajoča prometna signalizacija in nekatera neustrezna zamenjana.

V sodelovanju s Policijsko postajo Ptuj je bila opravljena akcija »Hitrost« in »Alkohol«, v kateri so sodelovali tudi učenci OŠ Hajdina.

Podeljena so bila priznanja predlaganim članom in sicer:

* Boris Kozenburger - svečana listina
* Igor Levstik - zlati znak
* Karl Svenšek - srebrni znak
* Planinsko društvo - bronasti znak

 V mesecu novembru je bil na Občini Hajdina delovni posvet, na katerem je med drugim sodeloval predstavnik Agencije RS za varnost v prometu, Matjaž Keržan in učenke OŠ Hajdina, ki so podale opažanja in želje učencev po izboljšanju večje varnosti na poti v šolo.

Dogovorjeno je bilo, da se v naslednjem letu opravi podoben posvet na terenu.

O delu smo obveščali javnost v lokalnem časopisu Hajdinčan.

Udeležili smo se vseh delavnih sestankov v okviru Javne agencije RS za prometno varnost, kjer sta bili v ospredju dve pomembni temi in sicer varna šolska pot in umirjanje prometa na lokalni ravni.

Pregled realiziranih sklepov se običajno spremlja na sejah SPVCP, poroča pa tudi županu, Občinski upravi ter ob priložnosti tudi na sejah Občinskega sveta Občine Hajdina.

Še naprej si bomo prizadevali za korektno sodelovanje z vsemi , ki smo zadolženi za prometno varnost cestnega prometa v Občini Hajdina. Posebno pozornost bomo še naprej posvečali preventivi in vzgoji na področju šibkejših udeležencev v cestnem prometu, kot so pešci in kolesarji. Vsi ukrepi bodo izvedeni za čim bolj varni šolsko pot.

Pripravil: Predsednik SPVCP Občine Hajdina

Andrej Petek Slavko Burjan